VENDIM

Nr. 337, datë 19.6.2025
PËR DISA SHTESA DHE NDRYSHIME NË VENDIMIN NR. 325, DATË 31.5.2023, TË KËSHILLIT TË MINISTRAVE, “PËR MIRATIMIN E STRUKTURËS SË PAGAVE, NIVELEVE TË PAGAVE DHE SHTESAVE TË TJERA MBI PAGË TË ZËVENDËSMINISTRIT, FUNKSIONARËVE TË KABINETEVE, PREFEKTIT, NËNPREFEKTIT, NËPUNËSVE CIVILË DHE NËPUNËSVE NË DISA INSTITUCIONE TË ADMINISTRATËS PUBLIKE”, TË NDRYSHUAR

Në mbështetje të nenit 100 të Kushtetutës; të shkronjës “a”, të pikës 2, të nenit 8, të ligjit nr. 35/2023, “Për kompetencat për caktimin e pagave, trajtimeve të tjera financiare dhe përfitimeve të të punësuarve në institucionet e administratës publike, si dhe të pagës bazë minimale në shkallë vendi”, të ndryshuar; të shkronjës “h”, të pikës 2, të nenit 7, të ligjit nr. 152/2013, “Për nëpunësin civil”, të ndryshuar, dhe të neneve 7 e 9, të ligjit nr. 9584, datë 17.7.2006, “Për pagat, strukturat dhe shpërblimet e institucioneve të pavarura kushtetuese dhe institucioneve të tjera të pavarura, të krijuara me ligj”, të ndryshuar, me propozimin e zëvendëskryeministrit, Këshilli i Ministrave 

VENDOSI:

1. Në vendimin nr. 325, datë 31.5.2023, të Këshillit të Ministrave, “Për miratimin e strukturës së pagave, niveleve të pagave dhe shtesave të tjera mbi pagë të zëvendësministrit, funksionarëve të kabineteve, prefektit, nënprefektit, nëpunësve civilë dhe nëpunësve në disa institucione të administratës publike”, të ndryshuar, bëhen shtesat dhe ndryshimet e mëposhtme: 

a) Lidhja nr. 1 zëvendësohet me lidhjen me të njëjtin numër dhe emërtim, që i bashkëlidhet këtij vendimi dhe është pjesë përbërëse e tij;

b) Në pikën 5, të lidhjes nr. 3, bëhen ndryshimet, si më poshtë vijon: 

i. shkronja “a” ndryshohet, si më poshtë vijon: 

“a) në masën 65 000 (gjashtëdhjetë e pesë mijë) lekë në muaj për nëpunësit në pozicionet “Sekretar i përgjithshëm” dhe “Zëvendëssekretar i përgjithshëm”.”;
ii. nënndarja “v”, e shkronjës “g”, ndryshohet, si më poshtë vijon: 

“v. “koordinator” në njësinë e menaxhimit pranë sekretarit të përgjithshëm dhe në njësinë e menaxhimit pranë zëvendëssekretarit të përgjithshëm.”;
c) Lidhja nr. 7 zëvendësohet me lidhjen me të njëjtin numër dhe emërtim, që i bashkëlidhet këtij vendimi dhe është pjesë përbërëse e tij. 

2. Efektet financiare, që rrjedhin nga zbatimi i këtij vendimi për vitin 2025, përballohen nga buxheti i miratuar për Kryeministrinë për këtë vit dhe fillojnë nga momenti i emërimit të nëpunësve/punonjësve.

Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR

Belinda Balluku

Lidhja nr. 1
Kategoritë e klasat e pozicioneve të punës, si dhe vlerat mujore të shtesave të pozicioneve të nëpunësve civilë dhe nëpunësve të institucioneve të përcaktuara në pikën 1, të kreut I, të këtij vendimi, me përjashtim të punonjësve të përcaktuar në pikën 2, të kreut II 

	Kategoria
	Klasa e pagës (pozicioneve të punës për secilën kategori)
	Elementet e pagës bruto mujore, përjashtuar shtesat për kushte pune (natyrë të veçantë pune) dhe për kushte të vështira e të dëmshme për shëndetin, që jepen rast pas rasti sipas përcaktimit në këtë vendim

	
	
	Paga për pozicion

(lekë në muaj)
	Shtesa e

nivelit të kualifikimit
	Shtesa për vjetërsi (sipas mënyrës së llogaritjes së përcaktuar në shkronjën “ç”, të pikës 1, të kreut II)

	1
	2
	3
	4
	5

	E lartë drejtuese
	I
	I-1
	235 000
	1
	

	
	
	I-1/1
	226 000
	1
	

	
	
	I-2
	217 000
	1
	

	
	
	I-3
	205 000
	1
	

	
	
	I-4
	180 000
	1
	

	
	
	I-5
	170 000
	1
	

	E mesme drejtuese
	II
	II-1
	155 000
	1
	

	
	
	II-2
	141 000
	1
	

	E ulët drejtuese
	III
	III-1
	115 000
	1
	

	
	
	III-2
	105 000
	1
	

	
	
	III-3
	 98 000
	1
	

	Ekzekutive
	IV
	IV-1
	 90 000
	1 ose 2
	

	
	
	IV-2
	 80 000
	1 ose 2, ose 3
	

	
	
	IV-3
	 70 000
	1 ose 2, ose 3
	

	
	
	IV-4
	 60 000
	1 ose 2, ose 3
	


Lidhja nr. 7

Klasat e pagave të pozicioneve të punës së nëpunësve civilë/nëpunësve në institucionet e përcaktuara në shkronjën “a”, të pikës 1, të kreut I, të këtij vendimi

	Pozicioni
	Klasa e pagës
	Grupi i diplomës

	Sekretar i përgjithshëm në:

Kryeministri, Presidencë, Kuvend, Prokurori të Përgjithshme, Avokatin e Popullit.
	I-1
	1

	Zëvendëssekretar i përgjithshëm në Kryeministri.
	I-1/1
	1

	Sekretar i përgjithshëm në ministri dhe institucionet e tjera të pavarura.

Drejtor ekzekutiv i Institutit të Studimeve për Krimet dhe Pasojat e Komunizmit në Shqipëri.

Drejtor departamenti në Kryeministri. 
	I-2
	1

	Drejtor i drejtorive të përgjithshme të përmbajtjes (përgjegjëse për çështjet e zhvillimit dhe politikave të sektorit që mbulon institucioni, si dhe për çështjet rregullatore).

Ndihmëskomisioner kategoria e parë në institucionin e Avokatit të Popullit.

Zëvendësdrejtor ekzekutiv i Institutit të Studimeve për Krimet dhe Pasojat e Komunizmit në Shqipëri.

Kancelar i Gjykatës së Lartë.
	I-4
	1

	Drejtor i drejtorive të përgjithshme mbështetëse.
	I-5
	1

	Drejtor ekzekutiv i Qendrës për Teknologjinë e Informacionit për Sistemin e Drejtësisë.

Drejtor i drejtorive të përmbajtjes (përgjegjëse për çështjet e zhvillimit dhe politikave të sektorit që mbulon institucioni, si dhe për çështjet rregullatore).

Drejtor drejtorie me funksione të nëpunësit zbatues, sipas legjislacionit të menaxhimit buxhetor e financiar. 

Ndihmëskomisioner kategoria e dytë në institucionin e Avokatit të Popullit.
	II-1
	1

	Drejtor i drejtorive mbështetëse.
	II-2
	1

	Ndihmësit ligjorë pranë prokurorëve në Prokurorinë e Përgjithshme dhe ekspertët në Prokurorinë e Përgjithshme.
	III-1
	1

	Përgjegjës sektori.

Kryesekretar gjyqësor. 
	III-1
	1

	
	III-2
	1

	Specialist.

Sekretar gjyqësor. 
	IV-1
	1 ose 2

	Specialist.


	IV-2
	1 ose 2, ose 3

	
	IV-3
	1 ose 2, ose 3

	Këshilltar ligjor jomagjistratë në Gjykatën e Lartë. 
	Paga bruto fillestare e gjyqtarit të gjykatës së shkallës së parë, pa përfitimet e tjera financiare, sipas referimeve të ligjit për statusin e gjyqtarëve dhe prokurorëve në Republikën e Shqipërisë.
	Sipas përcaktimeve të ligjit përkatës për organizimin e pushtetit gjyqësor në Republikën e Shqipërisë.


